JUMAL KÕNELEB
Tere jälle!
Täna soovime teid teenida.
Teeme veidi teistmoodi, kui varem oleme teinud.
Tahame teiega koos olla armulauaosaduses
ja meenutada seda, mida Jeesus tegi meie eest.
Põhjus, miks tahame seda täna veidi teistmoodi teha,
on et palvetades selle saate eest nagu me igal korral teeme.
Palvetame iga vaataja eest,
kes on otsekui siin ning veedab selle pooltunni meiega.
Palvetasin sellel nädalal selle eetrisoleva saateosa eest
ja tunnetasin Jeesuse igatsust.
Nägin palve ajal vaimusilmas,
et paljud ei ole suutnud eri põhjustel minna kogudusse, isegi aastaid.
Põhjuseks võib olla haigus või su lähedal pole kogudust
või vajaksid sa abi kogudusse pääsemiseks.
Mitmed vaatajad pole käinud armulaual
võib-olla pikka aega ja isegi mitme aasta jooksul.
Mitmed on juba pikka aega olnud selle üle kurvad,
et nad küll vaatavad saateid ja veedavad Issandaga koos aega
nende TV7 imeliste aitavate saadete kaudu,
aga pole mitmeid aastaid pääsenud isegi armulauale.
Seetõttu tahamegi täna sind üheskoos teenida
ja võtta üks imeline püha hetk Issanda palge ees
ning võtta osa lepingu söömaajast ja armulaual meenutada Teda.
Võib-olla nüüd sa ütled, et nii ei saa küll armulaual käia.
"Seda ei tohi ometi teha minu tavalise kodudiivanil
või köögis, kui vaatan seda saadet või hoopis vaatan mobiili kaudu.
Nii ei saa armulaual käia,
sest armulaud on siiski püha kiriklik sakrament,
mida toimetab preester kirikus vastava liturgia järele.
Pidage ometi kinni, sest nii küll ei saa teha."
Tasub meelde tuletada, kuidas Jeesus ja jüngrid
võtsid osa armulauaosadusest ja kuidas seda tehti päris alguses.
Peame meelde tuletama,
kuidas Jeesus seadis jüngritele armulaua korra.
Tol ajal polnud mingit kirikut.
Nad ei läinud mingisse kirikusse vaid kogunesid oma kodus.
Nad veetsid üheskoos aega ning Jeesus rääkis neile,
murdis neile leiba ja jagas nendega karikat.
Ta ütles, et meenutaksime Teda sellisel viisil.
Ei olnud haritud kirikuõpetajaid.
Ei olnud.
Jeesus ütles: "Tehke seda minu mälestuseks."
Täpselt.
Te ei pea selles osalema
aga teeme seda nii enese kui nende pärast,
kes tõesti igatsevad ja tahavad selles osaleda.
Tahame sel viisil teenida ja aidata.
See on söömaaeg Issanda surma mälestuseks
ja selle mälestuseks, mida Ta tegi sinu ja minu heaks.
Selle mälestuseks, mida Ta on juba sinu ja minu heaks teinud.
Võid praegu kohe tuua enesele tüki leiba ja veidi mahla.
Pole hullu, kui läheb veidi aega, sest me lobiseme siin seni.
Käi kiiresti köögis ära ja ühine selles meiega.
Sa ei pea leidma erilist leiba või mahla.
Usume, et Püha Vaim on siin ja teeb armulaua imeliseks.
Püha Vaim kirgastab ka selle kaudu Kristust.
Ta teeb selle imeliseks ning teeb sellest püha.
See ei sõltu leivast, veinist või mahlast.
Õnnistame enne alustamist meie kõikide mahla ja leiba.
See on imeline hetk.
Võime teha täpselt sama moodi
nagu tegid Jeesus ja jüngrid - koguneda kokku ja meenutada.
Teeme seda Issanda Jeesuse mälestuseks.
Loen veidike kirjakohti, kuni tood köögist asju.
Luuka evangeeliumis 22:14 on kirjutatud viimasest söömajast:
"Ja kui tund tuli, istus Jeesus maha ja apostlid koos temaga.
Ja ta ütles neile: "Ma olen südamest igatsenud
seda paasat süüa teiega enne oma kannatamist.."
Seda ma kogesingi palvetades, et Jeesus ütleb meile:
"Ma igatsen südamest süüa seda lepingusöömaaega teiega."
See pole pelgalt meie igatsus
vaid hoopis Jeesuse igatsus on veeta meiega koos seda hetke.
"Ma olen südamest igatsenud seda paasat süüa teiega."
Ilmutusraamatus 3:20 on kirjas:
"Ennäe, ma seisan ukse taga ja koputan.
Kui keegi kuuleb mu häält
ja avab ukse, siis ma tulen tema juurde sisse
ning söön õhtust temaga ja tema minuga."
Jeesus seisab meie südameuksel ja koputab.
Ta igatseb osadust ja seda hetke meiega.
Ta igatseb osadust meiega.
Ta ütleb: "Kui keegi kuuleb minu häält ja avab ukse.."
Kui avame oma südameukse Talle, "siis ma tulen tema juurde sisse
ning söön õhtust temaga ja tema minuga."
Imeline, et võime veeta selle hetke Temaga koos.
Üheskoos Temaga.
Kui avame selle hetke nii, et Tema saab osaleda
ja see on Tema pärast, siis Ta tuleb ja on siin meiega.
See on liigutav kirjakoht, sest Jeesus ise ütleb siin,
et ukse avaja juurde Ta siseneb ning sööb temaga koos õhtust.
Ta ei ütle, et tuleb sisse ja hakkab meid õpetama,
annan mingi võidmise vaid see on lihtne argine asi.
Ma tulen sisse ja sööme koos õhtust.
Võime koos aega veeta.
See näitab Jumala südant.
Ta tõesti hoolib meist ja tahab meiega aega veeta.
Juudi traditsioonis ei kutsutud õhtusöögile teisi,
kui vaid neid, keda austati ja kellega sooviti tutvuda.
Nad isegi ei kutsunud mittejuute oma koju.
Jeesus ei kutsu siin oma koju vaid tuleb ise lausa meie juurde.
Ta tuleb meie ellu, ka selle söömaaja kaudu
sinu enese koju ja õhtustab koos meiega.
Tema otsib meid, koputab ning tahab koos meiega süüa.
Veedame koos aega, sest tahan sinuga koos olla.
Liigutav on, et see on kirjutatud Ilmutuse raamatusse.
Veel viimaseski kirjas tahab Jeesus julgustada,
et Ta tõepoolest tahab olla meiega koos.
Tahan elada sinuga ja veeta argipäeva sinuga koos.
Mitte olla sinuga kunagi koos mõni kord koguduses vaid kogu aeg.
Ta on meie argipäeva Jumal.
Matteuse evangeelium 18:20:
"Sest kus kaks või kolm on minu nimel koos.."
nagu meie siin kõik nüüd oleme, "seal olen mina nende keskel."
Tänu Sulle, Issand!
Kui koguneme siin Tema nimel, siis on Tema ise siin meiega koos.
Kutsume nüüd Jeesus Kristuse Püha Vaimu kaudu sellesse hetke
pidama meiega seda mälestushetke.
Kas see pole imeline? - On.
Võiksimegi õnnistada leiba ja karikat.
Luuka evangeelium kirjeldab Jeesuse armulauda järgnevalt.
Luuka evangeelium 22:19:
"Ja ta võttis leiva, tänas ja murdis ja andis neile, öeldes:
"See on minu ihu, mis teie eest antakse.
Seda tehke minu mälestuseks!"
Edasi salmist 20:
"Selsamal kombel võttis ta ka karika pärast õhtusöömaaega
ja ütles: "See karikas on uus leping minu veres, mis teie eest valatakse."
Tänu, Issand, et võime õnnistada seda leiba ja karikat.
Tänu, Issand, et see lepingusöömaaeg on püha.
Selle teeb pühaks Sinu ligiolu.
Tänu, et õnnistad leiba ja teed seda ka kodudes.
Igaühe kodudes.
Tänu, et õnnistad veini või maha.
Sina õnnistad seda.
Tänu, et see on õnnistatud.
Tänu, et seda võttes meenutame, mida Sa oled meie eest teinud.
Meenutame, et Sinu ihu murti meie eest.
Kandsid kõik me patud ristipuule.
Su veri valati pattude lepituseks, et me võiksime olla vabad.
Tänu, et õnnistad seda armulauasöömaaega.
Me võtame seda vastu Sinu austuseks.
Jeesuse nimel. - Tänu olgu Issandale.
Mu südamele tuli veel midagi.
Oleme siin rääkinud armastusest.
Oleme rääkinud juba mitmes saateosas armastusest.
Tahaksin enne armulauaosadust küsida ühe küsimuse. - Küsi.
Kas inimene saab armuta armastada?
Kas inimene saab armastada ilma pideva andestuseta?
Kas inimene saab armastada kaua pideva andestuseta?
Lepingusöömaaja mõte ongi ju armu saamine.
Meenutame seda,
et oleme teinud vigu ja saame paluda need andeks.
Jeesus on surnud me eest ristil, et me saaksime andeks.
Kõik teame, kui keeruline ülesanne on armastamine.
Teame, et see ei ole lihtne.
Pisut aega suudame armastada ilma armuta,
aga kui soovid ja pürgid selleni, et pikka aega armastada,
kaua ja pikameelselt, siis vajame selleks armu.
Mul tekib küsimus,
kas on üldse võimalik armastada aastate vältel
ilma väe ja armuta, mis tuleb Jeesuse ristist?
Kas keegi suudab armastada pikka aega,
ilma Jeesuse ristita, mõistmata, et Jumal tahab anda mulle armu
ning ma saan andeks ja suudan ka teistele andestada?
Leian, et on ääretult raske armastada risti väeta.
Mina vähemalt vajan Jeesuse risti väge.
Eriliselt just armastuse ülesande täitmiseks.
Elu on ju päris pikk.
Nt elades sündimisest saja aastani.
Aastasse mahub 365 päeva ja päeva sisse 24 tundi.
Arvutasin kokku, et saja aastaga elame me üle 800 000 tunni.
Ühe tunni sisse mahub juba päris mitu viga.
Täitsa õige.
Iga tunni kohta vajame juba palju armu. - Just.
Andestust ja vere puhastavat väge.
Tõesti. Iga tunni tarvis.
Arvutasin kokku ka selle, et olen elanud üle 400 000 tunni.
Nende tundide sees on tehtud juba terve hulk igasuguseid apse.
Hea on teada, et täna,
kui võtame osa armulauast ja meenutame seda,
mida Jeesus on ristil teinud, saan armu igale 411 720 tunnile.
Saan armu igale tunnile.
Mind pestakse puhtaks igast veast ja saan armu eelolevateks tundideks.
Jeesus suri ristil mitte üksnes minu mineviku eest
vaid ka selle eest, mis mu tulevikus on tulemas.
Ma saan elada armus ja armu all kogu aeg.
Jeesuse veri pühib kõik ära ning seda me tõesti vajame.
Enne kui me läheme armulauale, tasub meenutada, et saame andeks.
Palvetame veel veidi aega.
Peame meeles ka kirjakohta 1. Johannese kirjast 1:9:
"Kui me oma patud tunnistame, on Tema ustav ja õige
nõnda et ta annab andeks meie patud ja puhastab meid kogu ülekohtust."
Kui miski asi rõhub su meeli, siis nüüd on õige aeg
tuua see Jumala palge ette. ja paluda see andeks.
Sa ei ole erand, me kõik teeme vigu.
Joy on teinud vigu üle neljasaja tuhande tunni
ja mina isegi veidi rohkem, sest olen pisut vanem.
Me vajame kõik rohkelt armu.
Õnneks ütleb Piibel,
et Jumal on vägev andma meile rikkalikult kogu armu.
Johannese evangeeliumis öeldakse, et meile on antud armu armu peale.
Tänu, Issand, et me võime tulla Su palge ette.
Me tunnistame oma patud sinu ees.
Tänu, et saame tuua oma patud ja iseendid Sinu palge ette
ning paluda andeks, sest oled ustav ja õige
ja annad meile andeks, ning mitte üksnes ei andesta
vaid puhastad meid ka kogu ülekohtust.
Tänu Taevaisa, et Sina oled ustav ja õige.
Tänu, et Sa õnnistad ja annad kõik andeks.
Tänu Jeesus, et saame tulla Sinu ette.
Tänu, Jeesus, et saame meenutada,
mida Sina oled teinud ristil meie eest.
Me toome kogu oma elu, kõik tunnid, minutid ja sekundid,
mis on olnud - iga viimse kui asja, Issand,
toome Sulle kõik asjad, eriti need, mis meid rõhuvad.
Tänu, Issand, et võime seda teha ja Sa võtad meid rõõmuga vastu.
Tänu, Issand, et võime tuua ka oma tuleviku
ja asjad, mis meid ees ootavad ning kogu meie elu nüüd Sulle.
Tänu Jeesus Sinu ristisurma eest!
Tänu, Jeesus, et kandsid tõesti kõik meie patud nii,
et me saame kõik andeks täiesti vabalt.
Tänu, et puhastad meid praegusel hetkel kõigest rõhuvast.
Me palume vabandust kõigi oma üleastumiste pärast.
Tänu, et Sa annad meile täielikult ja tervenisti andeks.
Aitäh!
Tänu Issand, et võttes osa sellest lepingusöömaajast,
võime tõesti meeles pidada, mida Sa meie eest tegid.
Kandsid ära meie patud ja võtsid enese peale
kõik meie haigused ning murdsid kogu needuse väe.
Tänu, Jeesus, et võime uskuda, et kui oleme koos Joyga armulaual
ja võtame seda üheskoos vastu, siis teed Sina imesid.
Tänu, Issand, et Sa tervendad haigeid
ja elustad väsinuid ning murrad needuse väe.
Tänu, Issand, et Sa teed imesid ilma piiranguteta.
Me võime kõik kogeda, et oled tõeliselt siin meiega
ning kinnitad imede ja tunnustähtedega seda,
mida Sa ristil oled teinud juba kaks tuhat aastat tagasi,
kui murdsid kogu surma, needuse ja haiguste väe.
Tänu Isa, tänu Jeesus.
Täname Sind Jeesus tõesti, et Su ihu murti meie eest.
Tänu selle eest, mida Jesaja 53 öeldakse,
et võtsid enesele meie haigused ja Sa kandsid meie valusid.
Meie aga pidasime Sind vigaseks, Jumalast nuhelduks ja vaevatuks.
Sind haavati me üleastumiste pärast
ning Sinu vermete läbi, ja kuna Su ihu murti ristil,
on meile tervis tulnud, Jeesuse nimel.
Tänu Sulle, Issand,
et meenutades ja võttes vastu Sinu murtud ihu,
siis imeline tervendav võidmine ja vägi
puudutab meie igaühe ihu ning saame kuulutada
iseendale ja kõikidele, kes on siin meiega koos,
täielikku tervenemist peast varbaotsteni.
Jeesuse nimel. - Tänu, Issand.
Kristuse ihu, Sinu eest murtud.
Jeesuse Kristuse veri, meie eest ära valatud.
Tänu, Issand!
Tänu, Jeesus.
Tänu selle hetke eest, Issand!
Tänu, Issand, et võime minna uude nädalasse puhtaks pestuina.
Vabadena. - Tänu, Issand!
Tänu, Sulle, Issand, selle eest, mida oled teinud meie eest!
Tohime olla vabad kõigest, mis meid rõhub.
Võime minna rõõmu ja väega.
Tänu, Issand, et võime olla vabad
hirmust, masendusest, häbist, süüst ja kogu pimedusest.
Võime elada valguses nagu Sina oled valgus.
Tänu, Issand, et kinnitad oma Sõna imede ja tunnustähtedega.
Tänu selle imelise lepingu söömaaja eest.
Tahan Sind, Issand, tänada ka selle eest,
et selle läbi saame Sinust tõeliselt osa.
Oleme osalised, Jeesus, Sinust.
Elad meis.
See pole lihtsalt nii,
et oled üksnes selles hetkes ja pärast oleme jälle üksinda.
See tõesti meenutab meile, et Sina, Issand elad meis.
Sina, Jeesus, elad meie sees.
Me ei ole üksinda vaid täis Sind ja Püha Vaimu väge.
Täis Sind.
Kõike seda, mis on Jeesuses.
Vabadust, rõõmu, tervist ja väge.
Kõike seda. - Tänu, Issand!
Aamen. - Aamen.
Tahan meelde tuletada ka seda, et vaatamata leivamurdmisele,
kus iga osavõtja sai ka ise kogeda Jumala väge ja ligiolu,
siis nagu Joy ütles, on Jumal sinuga koos iga päev
ja vaatamata sellele, et sul pole võimalik käia armulaual
siis iga kord, kui palud patud andeks, saad sa need andeks.
See lubadus on meile antud ning seisab ja püsib.
Tänu Issandale selle eest!
Minul on küll vaba olemine.
Tänu, Issand, et õnnistad igat vaatajat
ning täidad igaühe oma imelise Püha Vaimuga.
Võime minna toidetuna ja reipalt edasi.
Vabadena kogu pimedusest.
Tänu, Issand, et Sa ei tule ainult me juurde õhtust sööma,
vaid oled ja püsid meiega koos igavesti.
Issand, Sa oled tulnud,
et olla meiega koos oma imelise Püha Vaimu kaudu.
Tänu, Sulle, selle eest.
Tänu, Issand, et õnnistad igat vaatajat.
Jeesuse nimel, aamen.
Väga tore oli olla selles armulauaosaduses koos sinuga.
Tänu ka saadud tagasiside ja palvesoovide eest.
Hea on seista palves sinuga koos.
Kui soovid meie töö kohta rohkem teada saada,
võid külastada kodulehekülge: www.kristillinenkoulu.org
Seal on ka kodulehe aadress, millelt tellida neid mu raamatuid.
mis aitavad sul leida lähedasema suhte Jumalaga.
Seda me kõik ju igatseme.
Ole õnnistatud, Jeesuse nimel
ja pea meeles, et Issand armastab sind väga palju.
Rohkem, kui keegi teine.
TV7 on saanud positiivset tagasisidet "Jumal kõneleb" saate kohta.
Näeme, et Jumal tegutseb selle saate kaudu ja aitab inimesi.
"Sain väga õnnistatud saate "Jumal kõneleb" kaudu.
Tänud Cedercreutzidele
Sõna kuulutamise ja pühendumise eest!
Sain nii sügava rahu südamesse.
Nad ei räägi tühje sõnu vaid valitud mõtteid.
Olete imeliselt siirad ja julgete end avada.
Minu meelest on hea, et olete paarina tegutsemas.
Rõõm on näha, kuidas toetate teineteist
ning toote sellega saatesse imelist tasakaalu.
Tundub, et saan muule heale lisaks ka head eeskuju paarisuhte teemal.
Suur tänu, Jan ja Joy!"
"Tänu teile, Jan ja Joy, õnnistava saate "Jumal kõneleb" eest!
Tahan tänada selle eest
ja eelkõige Kristuse armastuse eest, mida imelisel kombel vahendate."
Kutsume Sind, vaataja, aitama - nii palvetega kui rahaliselt.
Võid helistada annetustelefonile 9001777
Kõne hind Eestis on 7 eurot.
Võid kasutada ka kontonumbreid, mida näed peagi ekraanil.
Aitäh sinu toetuse eest!
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin